Goeie nuus vir Theuns Jordaan | SARIE
Theuns Jordaan en Riana Nel
FOTO: Twitter (@ririnel)	4 Julie 2014
Goeie nuus vir Theuns Jordaan	deur SARIE.com-span
Theuns Jordaan, sanger van treffers soos “Net voor die storm kom” en “Soos bloed” het dubbele platinumstatus behaal met sy album Tribute to the Poets.
Dié erkenning vir meer as 80 000 verkope van die album, wat verlede jaar uitgereik is, is gisteraand by Innibos aan die sanger oorhandig.
Afrikaans is Groot het die kosbare oomblik vasgevang en ’n foto van die geleentheid op Twitter gedeel.
@TheunsJordaan ontvang Dubbel Platinum Status, verkope van meer as 80 000 vir Tribute to the Poets, by @Innibosfees pic.twitter.com/4GVtwZCfXv
— Afrikaans is Groot (@AfrIsGroot) July 4, 2014
Tribute to the Poets is Theuns se negende album sedert hy in die vroeë 2000’s begin naam maak het in die musiekbedryf. Twee van sy nege albums was duet-albums saam met country-koningin Juanita du Plessis, wie se nuutste album, Nashville, ook onlangs uitgereik is.
Geluk met die prestasie, Theuns!
Nóg musieknuus op SARIE.com
Riana Nel se goeie nuus
Jay en Lianie May sing weer saam
Laurika Rauch is terug
Steve toer deur Amerika
Gewilde groep groet die musiekbedryf